ทุนสำรองประเทศลด200ล้านเหรียญ
ธปท.เผยทุนสำรองลด 200 ล้านเหรียญสหรัฐ อยู่ที่ระดับ 1.751 แสนล้านเหรียญสหรัฐ
6 ม.ค. 2555

ธปท.เผยทุนสำรองลด 200 ล้านเหรียญสหรัฐ อยู่ที่ระดับ 1.751 แสนล้านเหรียญสหรัฐ 
ธนาคารแห่งประเทศไทย(ธปท.)รายงานฐานะเงินสำรองระหว่างประเทศ ณ วันที่ 30 ธ.ค.2554อยู่ที่ระดับ 1.751 แสนล้านเหรียญสหรัฐ หรือประมาณ 5.552 ล้านล้านบาท ลดลง 200 ล้านเหรียญสหรัฐ หรือประมาณ 6,200 ล้านบาท จากสิ้นสัปดาห์ก่อนหน้าอยู่ที่ระดับ 1.753 แสนล้านเหรียญสหรัฐ หรือประมาณ 5.485 ล้านล้านบาท  
ส่วนฐานะสุทธิซื้อเงินเหรียญสหรัฐล่วงหน้า (Forward) อยู่ที่ระดับ 3.12 หมื่นล้าน สูงต่อเนื่องจากสัปดาห์ก่อนที่ระดับ 3.13 หมื่นล้านบาท ส่งผลให้ฐานะทุนสำรองระหว่างประเทศสุทธิ ในปัจจุบันอยู่ที่ระดับ 2.063 แสนล้านเหรียญสหรัฐ
ทั้งนี้ คาดว่าสาเหตุที่เงินทุนสำรองระหว่างประเทศลดมีสาเหตุลดเป็นผลมาจากการตีราคาสินทรัพย์ ที่เป็นสกุลเงินตราต่างประเทศ อาทิ เงินเหรียญสหรัฐ ยูโร ทองคำ ฯลฯ ซึ่งเมื่อแปลงสินทรัพย์เหล่านี้ออกมาอยู่ในรูปเงินเหรียญสหรัฐซึ่งปรับแข็งค่าขึ้นแล้วทำให้มูลค่าลดลง ส่วนการดูแลค่าเงินบาทคาดว่าธปท.มีการเข้าแทรกแซงอย่างต่อเนื่อง เพื่อไม่ให้ค่าเงินบาทผันผวนมากนัก สะท้อนจากฐานะการซื้อเงินเหรียญสหรัฐล่วงหน้าสูงถึง 3.12 หมื่นล้านเหรียญสหรัฐและสูงต่อเนื่องติดกันมาหลายสัปดาห์แล้ว
สำหรับฐานะเงินฟรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.อยู่ที่ระดับ 1.366 ล้านล้านบาท เพิ่มขึ้น 9.04 หมื่นล้านบาท จากสัปดาห์ก่อนที่ระดับ 1.276 ล้านล้านบาท